Þarna er fjallað um danska konunga frá Haraldi blátönn til Knúts konungs VI , “ segir Anne Mette í samtali við danska dagblaðið BT , en RÚV greindi einnig frá málinu . „ Þetta er íslensk útgáfa af sögunum , en hefur að sjálfsögðu mikla þýðingu , svipað og Jelling-steinninn segir frá Haraldi blátönn , “ segir Anne Mette og vísar þar til rúnasteins sem reistur var af Haraldi blátönn árið 965 í bænum Jelling á Jótlandi . Handritin eru hluti af dönskum menningararfi og eiga að vera áfram í Danmörku . Það gæti þá vel verið viðeigandi að Kaupmannahafnarháskóli láni íslensk handrit — ekki öll — til stofnunarinnar , “ segir Anne Mette í samtali við BT . Á vefsíðu BT eru lesendur spurðir hvort Danir eigi að afhenda Íslendingum handritin . Klukkan rúmlega níu í morgun voru 75% þeirrar skoðunar að handritin ættu að vera áfram í Danmörku . 17% töldu að senda ætti þau til Íslands og 8% höfðu ekki skoðun á því .